Gar sin n yimedyaten-agi, yella umgired deg uɣanib i smersen yimsawalen akken ad dssiwḍen tugna n uwadem agejdan Mqidec. Di tmacahut, amsawal yenna-d s talɣa tusridt awadem-agi belli yeḥrec. Maca ma nuɣal ɣer tezlit, amedyaz iwehha ɣer tḥerci n Mqidec s wudem arusrid s tenfalit i nessemras di tudert-nneɣ n yal ass, acku di tmetti taqbaylit tanfalitagi “ ur yeggan ur yettnudum” temmal-d tiḥerci n umdan. Ayagi, yemmal-d yal tikkelt aɣanib n umedyaz imi i d-yugem si tmetti.